Laminoria

Laminoria edo Laminoriako Erret Harana Arabako haran eta udalerri-ohi bat da, Mendialdean. Gaur egun Arraia-Maeztu izeneko udalerriaren barnean dagoen kontzeju bat da.

Igoroin errekak harana zeharkatzen du. Beste batzuen artean, iparraldean Indiagana eta Santa Elena, ipar-ekialdean Iturrieta eta Entzia nahiz hegoaldean Abitigarra eta Arburu mendiek mugatzen dute. Haranaren izena daraman meategiak dakartzan kalte ekologikoengatik eztabaida iturria izan da.

Herriak 
Hauexek dira Laminoriako kide ziren herriak, bere 2007ko biztanleriarekin: Aletxa (38), Areatza (8), Elortza (18), Erroeta (27), Erroitegi (28), Ibisate (6), Musitu (13) eta hiriburua zen Zekuiano (95). Azken honetan haraneko udaletxea izan zena oraindik dago; gaur egun herriko batzar administratiboa bertan biltzen da eta batzuetan auzokideen bilgune gisa erabiltzen da.

Historia 
Harana Santa Piako abadearen jaurerria zen; izen bereko monasterioa egon zen XIX. mendean suntsitu zuten arte. 1785ean errege jaurerri bilakatu zen, eta hortik dator Laminoriako Errege Harana izena.

Anglo-Vasco-Navarro trenbidea egitean, obra nagusietakoa Laminoriako tunela izan zen; 2 kilometro zituenez, luzeena zen, eta aitzindarietakotzat jo da.

Arabako ermandade zaharraren antzeko mugekin udalerri modernoa sortu zenetik zenbait anexio-prozesu suertatu dira. 1958an Arraia eta Apilaizekin bat egin zuen, Maeztu izena hartu zuen udalerria sortzeko; azken hau, Korres ere 1965ean jaso eta gero, 1987an izena aldatu eta Arraia-Maeztu bilakatu zen.

Erreferentziak

Ikus, gainera 

 Aletxa
 Apilaiz
 Araba
 Arabako Mendialdeko kuadrilla
 Areatza
 Arraia-Maeztu
 Atauri
 Azazeta
 Birgarabarren
 Birgaragoien
 Elortza
 Erroeta
 Erroitegi
 Ibisate
 Korres
 Maeztu
 Musitu
 Sabando
 Zekuiano

Kanpo estekak 
  Igoroingo jauziak Berrian.
  Laminoria Euskomedian.

Arabako lehengo udalerriak
Arraia-Maeztu